ཤིན་ཧྭ་གསར་འགྱུར་ཁང་ཟི་ལིང་ནས་ཟླ་ཚེས་ཉིན་གློག་འཕྲིན་འབྱོར་གསལ།ཉེ་ཆར།གཙང་གསུམ་ཆུ་འགོའི་རྒྱལ་ཁབ་སྤྱི་གླིང་དོ་དམ་ཅུས་ཀྱིས་ཁུ་ཁུ་ཤིས་རི་རྒྱལ་ཁབ་རིམ་པའི་རང་བྱུང་སྲུང་སྐྱོང་ཁུལ་གྱི་སྨུག་པའི་སོག་ལམ་སྲུང་སྐྱོང་ས་ཚིགས་སུ་འབྲོག་པའི་སྣོད་བཅུད་དོ་དམ་སྲུང་སྐྱོང་མི་སྣ་ལས་གྲུབ་པའི་གཙོད་གནས་སྤོ་བྱེད་སྐབས་ཀྱི་སྲུང་སྐྱོང་རུ་ཁག་ལ་དར་ཆ་སྤྲད་པ་རེད།སྲུང་སྐྱོང་རུ་ཁག་དེས་ལོ་རེའི་གཙོད་གནས་སྤོ་བྱེད་པའི་དུས་ཚིགས་ཤར་སྐབས་རྒྱང་རིང་ནས་གཙོད་ཕྲུག་ལ་ལྟ་སྲུང་བྱས་ཏེ་གཙོད་ཁྱུ་རྣམས་ཉེ་འཁོར་གྱི་འཚོ་སྡོད་ཁུལ་དང་དེ་བཞིན་གཙོད་ཕྲུག་སྐྱེ་ས་གཙོད་གནས་མཚོའི་བར་དུ་བདེ་འཇགས་ངང་འགྲོ་འོང་ཐུབ་པའི་འགན་ལེན་བྱ་རྒྱུ་རེད།